CELEX: 32012D1218(01)
Language: sl
Date: 2012-12-12 00:00:00
Title: Sklep predsedstva Evropskega parlamenta z dne 12. decembra 2012 o spremembi izvedbenih ukrepov v zvezi s Statutom poslancev Evropskega parlamenta

18.12.2012   
            
            
               SL
            
            
               Uradni list Evropske unije
            
            
               C 390/4
            
         SKLEP PREDSEDSTVA EVROPSKEGA PARLAMENTA
   z dne 12. decembra 2012
   o spremembi izvedbenih ukrepov v zvezi s Statutom poslancev Evropskega parlamenta
   2012/C 390/07
   PREDSEDSTVO EVROPSKEGA PARLAMENTA,
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju členov 8 in 23 Poslovnika Evropskega parlamenta,
   ob upoštevanju naslednjega:
   
               (1)
            
            
               Parlament je v svoji resolucijah z dne 26. oktobra 2011 o predlogu splošnega proračuna Evropske unije za proračunsko leto 2012, kakor ga je spremenil Svet – vsi oddelki, in pisnih predlogih sprememb št. 1/2012 in 2/2012 k predlogu splošnega proračuna Evropske unije za proračunsko leto 2012 (2) in z dne 29. marca 2012 o načrtu prihodkov in odhodkov Evropskega parlamenta za proračunsko leto 2013 (3) pozval k čim večji učinkovitosti potovanj poslancev, da bi dosegli proračunske prihranke v letu 2012 in v prihodnjih letih do konca sedanjega parlamentarnega obdobja.
            
         
               (2)
            
            
               Predsedstvo Evropskega parlamenta je na seji dne 10. septembra 2012 sklenilo, da se odhodki za potne stroške poslancev znižajo za 5 %. Za izvajanje navedenega sklepa je treba sprejeti spremembe izvedbenih ukrepov v zvezi s Statutom poslancev Evropskega parlamenta (4) (v nadaljnjem besedilu: „izvedbeni ukrepi“).
            
         
               (3)
            
            
               Za omejitev povračila potnih stroškov za potovanja z avtomobilom bi bilo treba uvesti zgornjo mejo 1 000 km za odhod ali povratek.
            
         
               (4)
            
            
               Za posodabljanje tarif, ki se uporabljajo za izvedbene ukrepe, bi bilo treba dovoliti kar največjo prožnost.
            
         
               (5)
            
            
               Za omejitev stroškov, povezanih s potovanji, bi bilo treba odslej povrniti zgolj stroške za poslance, nastale med enim povratnim potovanjem v sredini tedna dela Parlamenta iz kraja dela ali seje do kraja prebivanja ali drugega kraja odhoda v državi članici, v kateri je bil poslanec izvoljen. Poleg tega se takšni stroški ne bi smeli povrniti, kadar so zadevna potovanja v tednih, ki so v uradnem koledarju dela Parlamenta namenjeni za dejavnosti zunaj krajev dela Parlamenta –
            
         SPREJELO NASLEDNJI SKLEP:
   Člen 1
   Izvedbeni ukrepi se spremenijo, kakor sledi:
   
               1.
            
            
               V členu 15 se točka (c) nadomesti z naslednjim:
               
                           „(c)
                        
                        
                           za potovanje z avtomobilom z omejitvijo povračila potnih stroškov do 1 000 km za odhod ali povratek: 0,50 EUR/km, čemur se lahko prišteje cena za prevoz s trajektom ali podoben potreben prevoz.“
                        
                     
         
               2.
            
            
               V členu 17 se odstavek 9 nadomesti z naslednjim:
               „9.   Tarife, uporabljene za namene teh izvedbenih ukrepov, se posodabljajo redno in vsaj dvakrat letno.“
            
         
               3.
            
            
               V členu 18 se odstavek 2 nadomesti z naslednjim:
               „2.   Razen v tednih, ki so v uradnem koledarju dela Parlamenta namenjeni za dejavnosti zunaj krajev dela Parlamenta, so poslanci upravičeni tudi do povračila stroškov enega povratnega potovanja v sredini tedna dela Parlamenta, in sicer iz kraja dela ali seje do kraja prebivanja ali drugega kraja odhoda v državi članici, v kateri so bili izvoljeni (v nadaljnjem besedilu: ‚vmesna potovanja‘).“
            
         Člen 2
   1.   Ta sklep začne veljati dan po objavi v Uradnem listu Evropske unije.
   2.   Ta sklep se uporablja od 1. januarja 2013.
   
      (1)  2005/684/ES, Euratom: Sklep Evropskega parlamenta z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).
   
      (2)  Sprejeta besedila, P7_TA(2011)0461.
   
      (3)  Sprejeta besedila, P7_TA(2012)0109.
   
      (4)  Sklep predsedstva Evropskega parlamenta z 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).